
פרוטוקול מס' 559 
                                             מישיבת ועדת העבודה, הרווחה והבריאות
                             יום שלישי, כ"ט בתמוז התשס"ב (09.07.2002), שעה 09:30

סדר היום: הצעת חוק לפיתוח הנגב והגליל (תיקון חקיקה), התשס"ב2001- -קבוצת חברי כנסת


נכחו:

חברי הוועדה: 	דוד טל		-היו"ר
			

מוזמנים: 		חה"כ יצחק סבן	
גלית לביא		-משרד הפנים
			אליעזר וינשל	-משרד המשפטים
			חזי אייזנמן		-משרד התשתיות



















יועצת משפטית: ג'ודי וסרמן

מנהלת הוועדה: שירלי אברמי 

קצרנית: מיטל אמסלם





        הצעת חוק לפיתוח הנגב והגליל (תיקון חקיקה), התשס"ב2001- -קבוצת חברי כנסת

היו"ר דוד טל:

	אני פותח את ישיבת הוועדה. אני מבין כי יש הסכמה בקרב הממשלה להצעת החוק הזו.

ג'ודי וסרמן:

	בישיבה הקודמת התעוררה בעיה בנוגע לנציגים שצריכים להוסיף, ונמצאים באמצע תקופה של נציגים מכהנים. הועלתה הצעה על ידי היו"ר להוסיף נציגים נוספים. הממשלה החליטה כי ההצעה הזו מקובלת עליה, והסכימה לעניין מועצת מנהלי מקרקעי ישראל, במקום מקסימום של 24 נציגים, כפי שמופיע היום בחוק, יהיו 26 נציגים, כאשר מחציתם יהיו מטעם הממשלה, וביניהם יהיה אחד תושב נגב ואחד תושב הגליל. ניתן באופן מיידי להוסיף את הנציגים של הנגב ושל הגליל למועצת מנהל מקרקעי ישראל. מחצית מן הנציגים יהיו מטעם הממשלה ומחצית יהיו מטעם קרן קיימת, כך שאם מוסיפים שני נציגים, מתווסף אחד מטעם הממשלה. 

היו"ר דוד טל:

	אני מציע כי נצביע על ההצעה הזו.
ה צ ב ע ה 
                                                                      בעד: 2
                                                                      נגד: 0
                                                                      נמנעים: אין

אני קובע כי הצעת החוק עברה ותועבר לקריאה שנייה ושלישית במליאת הכנסת. תודה רבה, הישיבה נעולה.

הישיבה ננעלה בשעה 09:50








 





